 South West Governors-Miyetti Allah meeting: Àṣà dída ẹran níbikíbi di èèwọnIpade awọn gomina nilẹ Yoruba ati ẹgbẹ awọn darandaran Miyetti Allah ti waye lọjọ Aje, to si ti wa sopin pẹlu.Atẹjade kan ti wọn fisita lẹyin ipade naa, salaye nipa awọn ohun tawọn gomina ilẹ Yoruba ati ẹgbẹ Miyetti Allah fi ẹnu ko le lori.Atẹjade naa ti wọn fisita nilu Akure nibi ti ipade naa ti waye Dokita Kayode Fayemi, tii se alaga ẹgbẹ awọn gomina lorilẹede Naijiria fọwọsi.Koko abọ ipade awọn gomina nilẹ Yoruba ati ẹgbẹ Miyetti Allah: Kìí ṣe àgbẹ nìkan ni ọdaràn darandaran n pa, wọn n pa àwa Fulani nàá - Ààrẹ Miyetti AllahAarẹ ẹgbẹ darandaran Miyetti Allah, Mohammed Kirowa to bawọn to peju sibi ipade to n waye ni ọfiisi Akeredolu lọwọ lọwọ bayii, naa ti sọrọ nipa iwa ika tawọn darandaran n hu.Kirowa lasiko to n ba ipejọpọ awọn ọlọpaa ati gomina ilẹ Yoruba sọrọ sọ pe awọn daran-daran ti pa awọn Fulani naa ri.Kii ṣe awọn agbẹ nikan ni wọn n pa, wọn n pa awọn Fulani naa, koda, ọpọlọpọ Fulani ni wọn ti ji gbe, ti wọn pa. Gbogbo rẹ si la koro oju si.Bakan naa ni Korowa fikun pe Baba oun ti wa ni ilẹ Yorùbá lati ọdun marunlelọgọrun sẹyin, ilẹ Yoruba si ni wọn fi ori oun sọlẹ si. Awọn gomina ati Miyetti Allah bẹrẹ ipade, ohun ti Akeredolu sọ ree:Ipade apero ti n lọ lọwọ nilu Akure laarin awọn gomina ilẹ Yoruba ati awọn adari ẹgbẹ daran-daran, Miyetti Allah.Ipade naa ko ṣẹyin bi gomina Rotimi Akeredolu ṣe fun awọn afurasi ọdaran daran-daran to n ṣọṣẹ ni inu igbo nipinlẹ Ondo, ni gbedeke lati kuro nibẹ.Ọjọ Aiku, ọjọ kẹrinlelogun, oṣu Kinni, ọdun 2021, ni gbedeke naa pari.Aṣẹ naa waye nitori bi awọn daran-daran kan ṣe n fi iṣẹ wọn boju ṣiṣẹ ibi, ti wọn n pa eeyan, ji eeyan gbe, digun jale, ti wọn si tun n fipa ba obinrin lopọ.Nigba to n sọrọ nibi ipade naa, Gomina ipinlẹ Ekiti, Kayode Fayemi sọ pe ko si ẹni to fẹ ẹ le awọn Fulani kuro nilẹ Yoruba.O ni Ko si ẹni to fẹ ẹ le Fulani jade kuro nilẹ yoruba, ile yin re e .Awọn ọdaran la fẹ ẹ le jade kuro laarin awọn daran-daran Fulani, kii ṣe lati le awọn Fulani to ti n gbe nibi fun ọpọlọpọ ọdun.Lara awọn to peju sibi ipade naa...nntl;dr: : Kókó mẹwa tí wón fẹnu kò lé lórí níbi ìpàdé àwọn gómìnà àti Miyetti Allah. 